**Бар мейіріміміз балаларға**

Бақшаға біз гүл ексек,

Балдырғаным, сен үшін.

Бақытыңды жыр етсек,

Балдырғаным, сен үшін.

Жігіт болар күні ертең,

Балдырғаным, гүл еркем.

Бақытты бол , өсе бер,

Құтты болсын мерекең!

**1жүргізуші :**

 Аяулы ұлағатты ұстаздар мен ата-аналар және оқушылар! Бүгінгі Абай орта мектебінде болып жатқан балалар мерекесіне орай « Бар мейіріміміз балаларға» атты ертеңгілігімізге қош келдіңіздер!

**2жүргізуші :** Халықаралық балаларды қорғау күніне арналған

 «Бар мейіріміміз балаларға» атты ертеңгілігімізді бастауға рұқсат етіңіздер!

Әнұран.

**1жүргізуші :**

Арманы бір, күні бір,

Аға ардақты , іні гүл.

Бақыт туын көтерген.

Балалардың күні бұл.

**Тәрбиеші:** Балалар бүгін сендердің мерекелерің «Қандай күн?»

-Балаларды қорғау дегеніміз –әрбір сәбидің тыныштығын қорғау, тәтті ұйқысын бұзбау, алаңсыз күлкісін тоқтатпау деген сөз. Бұлтсыз күн , ашық аспандай, нұрын шашқан күн сәулесіндей біздің балаларымыз бейбіт өмір сүрсе екен , олардың жүректерін қайғы мұң шалмаса екен! Қымбатты балалар ! Бүгінгі мерекелеріңіз құтты болсын! Отбасынан басталған бақытты балалық шақтарың Отанның ортан қолдай болуға жетелеуін тілейміз.

**2 жүргізуші :**

Жансая сен білесің бе балаларды қорғау күнін қай кезден бастап тойлағанын?

**1 жүргізуші :** Жоқ, білмейді екенмін.

**2 жүргізуші** : Ендеше тыңда 1-маусым 1950 жылдан бастап Халықаралық балаларды қорғау күні болып келеді. Бүгін біз осы мерекені атап өтпекшіміз . Аталған мерекемен бізді құттықтай келген қонақтарымызбен таныстырып өтейін Абай орта мектебінің директоры, Аршалы аудандық маслихат депутаты Мошкеқызы Аршагүл апайға береміз.

**1 жүргізуші :**

Келесі сөз кезегін оқу ісінің меңгерушісі Халым Төлеуішке береміз.

**2 жүргізуші** : Қабыл алшы өнерлерін баланың,

Тілектері орындалсын ананың.

Кешегі өткен арамыздан жыр төгіп,

Өздеріңсің жалғастырар бабамның.

Біз өнерсіз баламыз ба?

Көрсін аға, әпкелер,

Көрсін ана ,әкелер

Ырза болсын балалар.

**Хор: « Атамекен»**

**1 жүргізуші** : **Әдеби мантаж:**

Ән көмейден төгілді,

Қайғы бұлты шегінді.

Балалармен дүние ,

Көрікті де көнілді.

Ән айтайық қосылып,

Сәбилердің бұл күні

Мақтап кетсін осы жұрт,

Балалар деп үлгілі.

Мен гүлдерді жұлмаймын,

Торғайларды қумаймын.

Айтқан сөзді тыңдаймын,

Анашымды силаймын.

Бізбен бірге бар әлем,

Қуанады балаша.

Қуанышқа бөленген,

Өмір қандай тамаша.

Гүлмен келсін келер күн,

Бала-бағы бар елдің.

Балалардың күлкісі,

Көркі, сәні әлемнің.

Біз бақытты баламыз,

Ақылдымыз, данамыз

Ертеңгі күн еліміздің

Батырлары боламыз.

**2 жүргізуші**:

 Жан иірімі біле білсең би деген,

Кімдердің бар биді ұнатып , сүймеген.

 Үнді биін балапандар паш етіп,

Алдымызда аруларымыз билеген.

**Балапан шағын орталағының үнді биін қабыл алыңыздар!**

**1 жүргізуші** :

Әнші болғым келеді бұлбұлдайын,

Үміттей болуды армандаймын.

Қанатымды қондырып ұшқан кезде,

Арманыма жақындап қалғандаймын.

**«Қарлығаш» орындайтын Өмірбайқызы Үміт және Бектемир Шұғыла**

**1 жүргізуші** :

 Дінмұхамет сен білесің бе, біздің балалар тек ән айтып, бибилеп қана қоймай тағыда басқа өнерлері өте көп?

**2 жүргізуші** : Тағы қандай өнерлері бар?

**1 жүргізуші** : Қазір өзің көресің.

Алдарыңызда біздің сұлу да, сүйкімді балалар **сән** көрсетеді. Қошаметпен қарсы алыңыздар!

**«Ойын»**

**2 жүргізуші** : Келесі тамашалайтындарыңыз «Балдәурен» әнімен

1-сынып триосын қабыл алыңыздар!

**1 жүргізуші** : Кішкентай Ақзереміздің орындауында «Түрік биі»

**2 жүргізуші** : Жас ақындарды ортаға шақырайық «Менің бала жүрегім!» тақырыбында шығарған өлеңдерін қабыл алыңыздар!

**«Ойын»**

**1 жүргізуші** :

Нағыз қазақ, қазақ емес,

Нағыз қазақ домбыра- ендеше домбыраның үніне кезек берейік.

5-сынып оқушысы Ермұратқызы Нұрайлымның орындауында «Папури»

**2 жүргізуші** : 2- сыныптың орындауында « Ламбада» биі, қабыл алыңыздар.

**«Ойын »**

**1 жүргізуші** : Хор «Ана»

Достарымыз бар қуанып ,

Тамашалар кештерді.

Талшыбықтай бұралып,

Биші боламыз өскенде.

Орындаушылар 5-сынып оқушылары

**2 жүргізуші** :

Бейбітшілік әніміз,

Өнерліміз бәріміз.

Қазақстан даласында

Жарасады сәніміз

Абай атындағы мектебімізде

Жадырайды жанымыз.

**Тәрбиеші**

Жүздеріңнен көрем шаттық арайын,

Осылай болсын әрбір күнің әр айың.

Қадамдарың сәтті болсын балалар,

Тілектерің қабыл болсын ағайын.

**1 жүргізуші** :

 « Бар мейіріміміз балаларға» атты ертеңгілігімізді қорытындылау үшін сөз кезегін Мектеп директорының тәрбие жөніндегі орынбасары Жиеналиева Нұрсәуле мұғалімге береміз.

Осымен «Бар мейіріміміз балаларға »атты мерекелік іс-шарамыз аяқталды.Көріп тамашалағандарыңыз үшін көп рахмет. Хош сау болыңыздар!

Абай атындағы орта мектебі

«Бар мейіріміміз балаларға»

 (Мерекелік іс-шара)

Жүргізген : Бектемир А.

2016-2017 оқу жылы